**פרוטוקול ישיבת הנהלה כלכלית מס' 16.19 מיום 18.12.19**

**המשך אישור תכניות 2020**

1. יעדים ותקציב של הבננות 2020 – הוצגה כמובטח תכנית נטיעות רב שנתית שתיבחן ותאושר מדי שנה והמביאה לידי ביטוי את הנחיית ההנהלה להרחיב באופן הדרגתי את היקף הענף תוך מיצוי המשבצת החקלאית ושמירה על מחזור הגידול הנדרש לבננות.

הוצגו ונדונו יעדי הענף, אומדן לסוף השנה והתקציב לשנת 2020.

1. תקציב הלול 2020 – לא הוצגו יעדים כי היעד העיקרי הוא הישרדות. הוצגו אומדן לסוף השנה ותקציב ל-2020. נדון מצב הענף, שעדיין מאוזן ומשלם משכורת ושכר דירה לקהילה.
2. יעדים ותקציב של התיירות/חנות (הדס נעדרה מטעמים טכניים) – האומדן ל-2019 מראה הפסד של כ-100 אלף ₪ בשתי הפעילויות יחד (בתיירות הפסד קטן, בחנות הפסד של כ-78 אלף ₪), שיפור ביחס לשנתיים הקודמות. עם זאת, חברי ההנהלה מביעים חוסר שביעות רצון לנוכח ההפסד הצפוי. תכנית 2020: ענף מאוזן הודות ליעד של עלייה במכירות בעקבות הגדלת מאמצי השיווק. שנת 2020 הנה מבחן לענף. הצגת היעדים נדחתה לישיבה הבאה.